 
Z A P I S N I K
s 2. (druge) sjednice Vijeća Mjesnog odbora Središće,
održane u četvrtak, 8. srpnja 2021. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 18.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković

Nenazočni članovi vijeća: /

Predsjednik Vijeća Benjamin Vuković utvrđuje da je na sjednici nazočno sedam (7) od sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 

USVAJANJE ZAPISNIKA
Jednoglasno je (7 „za“) prihvaćen zapisnik s 1. (konstituirajuće) sjednice održane 25. lipnja 2021.

USVAJANJE DNEVNOG REDA

Jednoglasno je (7 „za“) prihvaćen dnevni red koji glasi:

DNEVNI RED

1. Polaganje prisege – g. Branko Banković
2. Revizija korištenja prostorija MO Središće
3. Dežurstva vijećnika jedanput tjedno
4. Usporavanje prometa kod pješačkog prijelaza na sjevernoj strani križanja B. Bušića i V. Bakića, te postavljanje pješačkog prijelaza i usporavanje prometa u ulici J. Knifera kod kućnih brojeva 4 i 5.
5. Organizacija proslave dana Središća u rujnu
6. Ograđivanje kontejnera kod SR Njemačke 6
7. Uređenje dvorišta unutar zgrade na adresi Stonska-V.Bakića-K.Kantoci
8. Uređenje pješačke staze, ul. SR Njemačke kod Američke međunarodne škole u 
Zagrebu
9. Pitanja, prijedlozi i obavijesti


Ad 1. Polaganje prisege – g. Branko Banković

Predsjedatelj čita tekst prisege i proziva člana Vijeća, g. Branka Bankovića, kojemu je verificiran mandat, te koji izgovara riječ „PRISEŽEM“.

/Potpisani tekst prisege g. Branka Bankovića, člana Vijeća prilaže se ovom zapisniku./


Ad 2. Revizija korištenja prostorija MO Središće

S obzirom na novi sastav Vijeća Mjesnog odbora Središće postoji potreba za revizijom korištenja prostora MO Središće. 

Goran Čačić imao je dodatnih pitanja oko kriterija za dodjelu prostora. Prema Zaključku o prostorima mjesne samouprave prostor se može dati na korištenje strankama čiji su članovi vijećnici mjesnog odbora, te neprofitnim kulturnim i sportskim udrugama koje djeluju na području Grada Zagreba. Korištenje prostora odobrava se na rok od godine dana. 


ZAKLJUČAK
o rasporedu korištenja prostora Mjesne samouprave Središće
za potrebe korisnika u VMO Središću


1. Vijeće Mjesnog odbora  Središće  je raspravljalo je o korištenju prostora Mjesne samouprave Središće za potrebe korisnika u VMO Središće.

2. S obzirom na novi saziv Mjesnog odbora Središće te potrebu revizije postojećeg rasporeda donesen je zaključak kako je potrebno da svi zainteresirani korisnici podnesu pismene zahtjeve Mjesnom odboru Središće za potencijalno buduće povremeno korištenje prostora mjesne samouprave. Zahtjev za povremeno korištenje određenog prostora mjesne samouprave obavezno sadrži naziv, odnosno ime i prezime podnositelja, termin korištenja prostora i vrstu djelatnosti koju podnositelj želi obavljati u prostoru.

3. Odluke o korištenju prostora dostavit će se pismenim putem svima koji su takav zahtjev uputili.

4. Ovaj zaključak dostavlja Vijeću Gradske četvrti Novi Zagreb – istok.



Ad. 3. Raspored dežurstava za razdoblje rujan – prosinac 2021.

Benjamin Vuković predlaže dežurstva vijećnika u Mjesnom odboru Središća u trajanju od po 1 sat. Termini bi bili ponedjeljkom od 19 do 20 sati. Predložen raspored dežurstava počeo bi u rujnu 2021. i trajao do prosinca 2021. Nakon toga će se predložiti novi raspored za iduće tromjesečno razdoblje u 2022. godini ovisno o interesu građana za osobnim dolazak u Mjesni odbor. 

Vijeće je jednoglasno (7 „za“) donosi






ZAKLJUČAK
o rasporedu dežurstava Vijećnika za
rujan – prosinac 2021.

1. Vijeće Mjesnog odbora Središće raspravljalo je o dežurstvu vijećnika za razdoblje rujan – prosinac 2021.

1. Vijeće je jednoglasno (7 „za“) usvojilo Raspored dežurstava ponedjeljkom od 19 do 20 sati od rujna do prosinca 2021. godine kako slijedi:

Banković 6.9., 25.10., 20.12.
Barbarić 13.9., 8.11., 27.12.
Biškup 20.9., 15.11.
Čačić 27.9., 22.11.
Erdeljac 4.10., 29.11.
Kožul 11.10., 6.12.
Vuković 18.10., 13.12.

Napomena: 1.11. je ponedjeljak (Dan Svih Svetih) pa je taj tjedan neće biti dežurstava. 

1. Ukoliko netko od vijećnika nije u mogućnosti biti u uredu MO u naznačeno vrijeme dužan je pronaći zamjenu i o tome obavijestiti Predsjednika Vijeća Mjesnog odbora Središća.

1. Ovaj Zaključak dostavlja se Vijeću Gradske četvrti Novi Zagreb – istok.


Ad 4.  Usporavanje prometa kod pješačkog prijelaza na sjevernoj strani križanja B. Bušića i V. Bakića, te postavljanje pješačkog prijelaza i usporavanje prometa u ulici J. Knifera kod kućnih brojeva 4 i 5.

Cijelom dužinom ulice Brune Bušića planirano je postavljanje uspornika kao dio plana za 2021. godinu. Realiziran je dio postavljanja uspornika od ulice G. Tomljenovića do V. Bakića, na južnoj strani. No nedostaju uspornici i u nastavku ulice sa sjeverne strane. Taj problem treba biti riješen do početka školske godine 2021./ 22. pošto je to put djece Središća do osnovne škole i vrtića, a trenutno predstavlja značajan problem u pogledu prometne sigurnosti djece.

Pješački prijelaz kod Julija Knifera 4 i 5 prema zgradi Meandra nije označen iako je nužan kako bi stanari zgrade mogli sigurno prelaziti cestu. Također je bitno usporiti promet na tom mjestu zbog velike količine prometa ulicom Julija Knifera. 



ZAKLJUČAK
o usporavanje prometa kod pješačkog prijelaza na sjevernoj strani križanja B. Bušića i V. Bakića, te postavljanje pješačkog prijelaza i usporavanje prometa u ulici J. Knifera kod kućnih brojeva 4 i 5
1. Vijeće Mjesnog odbora Središće jednoglasno podržava postavljanje uspornika do početka školske godine 2021. /22. na sjevernoj strani križanja B. Bušića i V. Bakića. 

2. Vijeće Mjesnog odbora Središće jednoglasno podržava prijedlog o usporavanju prometa te postavljanje pješačkog prijelaza u ulici J. Knifera kod kućnih brojeva 4 i 5. Vijeće predlaže komisijski očevid na navedenoj lokaciji.

3. Ovaj zaključak dostavlja Vijeću Gradske četvrti Novi Zagreb – istok i Gradskom uredu za prostorno uređenje, izgradnju Grada, graditeljstvo, komunalne poslove i promet.

OBRAZLOŽENJE
Cijelom dužinom ulice Brune Bušića planirano je postavljanje uspornika kao dio plana za 2021. godinu. Realiziran je dio postavljanja uspornika od ulice G. Tomljenovića do V. Bakića, na južnoj strani. No nedostaju uspornici i u nastavku ulice sa sjeverne strane. Taj problem treba biti riješen do početka školske godine 2021./ 22. pošto je to put djece Središća do osnovne škole i vrtića, a trenutno predstavlja značajan problem u pogledu prometne sigurnosti djece.

Pješački prijelaz kod Julija Knifera 4 i 5 prema zgradi Meandra nije označen iako je nužan kako bi stanari zgrade mogli sigurno prelaziti cestu. Također je bitno usporiti promet na tom mjestu zbog velike količine prometa ulicom Julija Knifera. 


Ad 5. Organizacija proslave dana Središća u rujnu
Benjamin Vuković predložio je procjenu troška za obilježavanje Dana Središća 18.09.2021. Marko Kožul će preuzeti zadatak organizacije Dana Središća uz potporu Mjesnog odbora Središća. Benjamin Vuković će provjeriti mogućnost financiranja tog dana od strane Vijeća Gradske četvrti Istok. Branko Banković će provjeriti mogućnost organizacije plesnog događaja na platou Muzeja suvremene umjetnosti. Marko Kožul je predložio uključivanje Osnovne škole Središće i vrtića u Središću te Američke međunarodne škole u Zagrebu u program aktivnosti povodom Dana Središća. 
ZAKLJUČAK
o obilježavanju Dana Središća 18. rujna 2021. godine

1. Vijeće Mjesnog odbora Središće jednoglasno podržava proslavu Dana Središća             
    18.09.2021.

2. Ovaj zaključak dostavlja Vijeću Gradske četvrti Novi Zagreb – istok.

Ad 6.	Ograđivanje kontejnera kod SR Njemačke 6
Ova točka uvrštena je na dnevni red zbog pismenog podneska gđe. Dragice Lazić, predstavnice suvlasnika stanara u SR Njemačke 6. U upućenom mailu predstavnica gđa. Lazić želi da se postojeće mjesto na kojem stoje kontejneri komunalnog smeća ograde, tj. da se izgradi limena kućica koja bi se zaključavala. 
Valko Erdeljac, stanar iste zgrade, objasnio je model skupljanja smeća u zgradi SR Njemačke. Sadašnji prostori namijenjeni o skupljanju smeća nemaju pristup kamionima Čistoće. Dva prostora koja su se koristila kao spremnici za smeće služila su starom modelu skupljanja smeća kroz odvode. Taj model napušten je još 80-tih godina. Valko Erdeljac predlaže izradu tipskog rješenja za spremnike za smeće na razini cijelog Središća.
Goran Čačić predložio je standard ukopnih spremnika za otpad. Taj prijedlog je i dio rješenja platforme „Možemo“. 

Z A K LJ U Č A K
o zahtjevu stanara SR Njemačke za ograđivanjem kontejnera
za odvojeno prikupljanje otpada

1. Vijeće Mjesnog odbora Središće imalo je raspravu o prijedlogu predstavnice suvlasnika SR Njemačke 6 o mogućnosti ograđivanja kontejnera na javnoj površini ispred zgrade.
2. Vijeće Mjesnog odbora Središće ne donosi nikakavu odluku već želi detaljnije razjasniti slučaj. 
3. Vijeće Mjesnog odbora Središće će nakon što dobije detaljnije informacije o ovom slučaju donijeti zaključak koji će se uputiti nadležnom tijelu na postupanje.
4. Ovaj zaključak dostavlja se Vijeću Gradske četvrti Novi Zagreb – istok i gđi Dragici Lazić.

Ad 7. Uređenje dvorišta unutar zgrade na adresi Stonska-V. Bakića-K. Kantoci
Vijeće Mjesnog odbora Središće održalo je raspravu o ovom pitanju.
Spomenuto dvorište ima društvenu namjenu prema GUP-u jer se na tom mjestu trebao izgraditi dječji vrtić. Pošto je vrtić izgrađen na drugoj lokaciji u Središću potrebe za tim više nema na dvorištu zgrade Stonska – V. Bakića- K. Kantoci. 
Prijedlog platforme Možemo je da se nakon revizije GUP-a predloži uređenje dvorišta kao zelene površine s drvećem. 
 
ZAKLJUČAK
o uređenju dvorišta unutar zgrade na adresi Stonska-V. Bakića-K. Kantoci

1. Vijeće Mjesnog odbora Središće imalo je raspravu o uređenju dvorišta zgrade na adresi Stonska – V. Bakića – K. Kantoci.
2. U namjeri da se dođe do najboljeg mogućeg rješenja potrebno je utvrditi imovinsko-pravno stanje na čestici dvorišta unutar zgrade na adresi Stonska – V. Bakića – K. Kantoci.

3. [bookmark: _GoBack]Uputit će se upit Gradskom uredu za imovinsko-pravne poslove o statusu čestice na kojoj se nalazi navedeno dvorište te u slučaju da se radi o javnoj površini u vlasništvu Grada Zagreba, zatražiti i izrada idejnog rješenja za uređenje navedene zelene površine.
4. Ovaj zaključak dostavlja se Vijeću Gradske četvrti Novi Zagreb – istok i Gradskom uredu za imovinsko – pravne poslove.

Ad 8.	Uređenje pješačke staze, ul. SR Njemačke kod Američke međunarodne škole u Zagrebu
Pješačka staza u ulici SR Njemačke ima znatna oštećenja zbog probijanja korijenja drveća. Taj problem postoji duži niz godina no sada dodatno ugrožava sigurnost i pješaka i biciklista koji se služe tom stazom. 
Sukladno, naknadnom razgovoru sa djelatnicima Gradske četvrti Novi Zagreb – istok potvrđeno je da se navedena akcija nalazi u Planu komunalnih aktivnosti Gradske četvrti Novi Zagreb – istok za 2021.


Ad 9. Pitanja, prijedlozi i obavijesti

1. Juraj Barbarić ima upit oko nadležnosti ureda za iscrtavanje biciklističkih staza u Središću koje nisu logične te prekomjerno zadiru u pješačke puteve te dodatno pridonose otežanosti prometa. 
2. Goran Čačić predlaže izradu prometne studije za Središće. Benjamin Vuković je upoznao vijeće o koordiniranom pristupu platforma Možemo za cjelovita prometna rješenja za pojedine kvartove Zagreba. Jedan od inicijativa u koju su svi zainteresirani vijećnici pozvani da se uključe je mapiranje kvarta putem Google Maps. Svi koji su zainteresirani mogu se javiti Benjaminu za dobivanje detaljnijih uputa.

3. Marko Kožul iznio je prijedlog da se na školskom igralištu postavi mreža kako bi se spriječila buka u večernjim satima kada se školsko igralište koristi. Bilo bi uputno razgovarati s ravnateljicom osnovne škole kako bi se upozorilo na taj problem.
4. Valko Erdeljac je skrenuo pažnju na neuređeni pothodnik koji spaja Središće i Sopot te predložio upućivanje dopisa Vijeću gradske četvrti da se taj pothodnik uredi.

5. Marko Kožul je imao pitanje oko naziva i statusa dječjeg vrtića u Središću. Sadašnje ime vrtića je Dječji vrtić Zapruđe - Središće te mu je status područni objekt dječjeg vrtića Zapruđe iako se nalazi u Središću. Može li vrtić dobiti samostalni status vrtića Središća kako bi stanovnici kvarta imali i pravo prvenstva upisa u vrtić. 

6. Planirano je da se iduća sjednica Mjesnog odbora Središća održi u terminu između
10. i 20. kolovoza 2021. zbog termina sjednice Vijeća gradske četvrti 23. kolovoza 2021.

Sjednica je završena u 19:30 sati.

ZAPISNIK VODIO:

Ana Biškup
_________________________

ZAPISNIK IZRADIO:

Benjamin Vuković
___________________
      
KLASA: 026-02/21-002/1190
URBROJ: 251-06-11-907-21-2
Zagreb, 8. srpnja 2021.                                 
                   

					                              PREDSJEDNK
                                                                    VIJEĆA MJESNOG ODBORA SREDIŠĆE
    Benjamin Vuković

